Liitumisega seotud kulutused on küll ühekordsed, aga lühiperioodi väljaminekuna üsna suured. Hiljem lisandub pere-eelarvesse püsikuluna tasu vee tarbimise eest. Sellest tulenevalt on veefirmale küsimus: miks peaks inimene, kellel on endal olemas puhta veega kaev, soovima liituda ühisveevärgiga ehk miks  peaks keegi tahtma oma kaevuvee trassivee vastu vahetada? Hetkel ei kohusta ükski seadusandlik akt seda tegema. Kui majapidamisel on ette näidata korralik kogumismahuti, ei riku ta ühtegi seadust ja veefirma ei saa kohustada ostma toodet/teenust, mida tarbija ei soovi.